Document ID: 32006R0228

KOMMISSIONENS FORORDNING (EF) Nr. 228/2006
af 9. februar 2006
om ændring af forordning (EF) nr. 2257/94 om kvalitetsnormer for bananer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), særlig artikel 4, og
ud fra følgende betragtninger:
(1)
Kommissionens forordning (EF) nr. 2257/94 (2) fastsætter gennemførelsesbestemmelser til forordning (EØF) nr. 404/93 for så vidt angår kvalitetsnormer for bananer.
(2)
Den seneste forskning vedrørende banansorter har ført til udviklingen af adskillige hybrider. Dette er tilfældet med sorten Flhorban 920, en triploid hybrid, Musa balbisiana X Musa acuminate, som hører til AAA-gruppen. Denne sort fik EF-beskyttelse ved EF-Sortsmyndighedens beslutning nr. 13757 af 19. juli 2004. Hybrider bør derfor omfattes af forordning (EF) nr. 2257/94.
(3)
Som følge af de særlige klimatiske forhold i disse regioner tillader forordning (EF) nr. 2257/94, at bananer, der er produceret på Madeira, på Azorerne, i Algarve, på Kreta og i Lakonien markedsføres i Fællesskabet, når de er placeret i klasse II, selv om de ikke har en længde på mindst 14 cm. Det er hensigtsmæssigt at sørge for, at samme undtagelsesbestemmelse kommer til at gælde for bananer produceret i Cypern, hvor der er tilsvarende klimatiske forhold.
(4)
På baggrund af efterspørgslen på EF-markedet og under hensyn til banannormerne i Codex Alimentarius (Codex Stan 205-1997) bør det være muligt at markedsføre bananer, der frembydes i enkelte frugter.
(5)
Forordning (EF) nr. 2257/94 bør ændres i overensstemmelse hermed.
(6)
Foranstaltningerne i denne forordning er i overensstemmelse med udtalelse fra Forvaltningskomitéen for Bananer -
UDSTEDT FØLGENDE FORORDNING:
Artikel 1
I forordning (EF) nr. 2257/94 foretages følgende ændringer:
1)
I bilag I foretages følgende ændringer:
a)
Punkt I affattes således:
»I. DEFINITION
Normerne gælder for bananer af de sorter (kultivarer) af slægten Musa (AAA) spp, undergruppe Cavendish og Gros Michel, såvel som hybrider, der er nævnt i bilag II, og som er bestemt til levering i frisk tilstand til forbrugerne efter klargøring og emballering, bortset fra melbananer og bananer til industriel forarbejdning samt figenbananer.«
b)
Punkt III, fjerde afsnit, affattes således:
»Som undtagelse fra tredje afsnit kan bananer på under 14 cm, der er produceret på Madeira, på Azorerne, i Algarve, på Kreta, i Lakonien og i Cypern, afsættes i EF, men de skal placeres i klasse II.«
c)
Punkt V, litra C, første afsnit, affattes således:
»Bananerne frembydes i hænder og klaser (dele af hænder) med mindst fire bananer. Bananerne kan også frembydes i enkelte frugter.«
2)
I bilag II, gruppe AAA, indsættes følgende række efter undergruppen Gros Michel:
Gruppe
Undergruppe
Vigtigste kultivarer
(ikke udtømmende liste)
»Hybrider
Flhorban 920«
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. februar 2006.

Labels: 3
17
15